Source: http://docplayer.fi/2066536-Petri-ronneikko-selvitys-helsingin-alueen-rautateiden-liikenteenohjausjarjestelmista-selvitysmiehen-loppuraportti.html
Timestamp: 2016-10-26 06:22:19+00:00
Document Index: 12231409

Matched Legal Cases: ['kko ', 'kko ', 'kko ', 'kko ', 'kko ', 'KKO ', 'kko ']

⭐Petri Rönneikkö. Selvitys Helsingin alueen rautateiden liikenteenohjausjärjestelmistä. Selvitysmiehen loppuraportti
Petri Rönneikkö. Selvitys Helsingin alueen rautateiden liikenteenohjausjärjestelmistä. Selvitysmiehen loppuraportti
Download "Petri Rönneikkö. Selvitys Helsingin alueen rautateiden liikenteenohjausjärjestelmistä. Selvitysmiehen loppuraportti"
1 2010 Petri Rönneikkö Selvitys Helsingin alueen rautateiden liikenteenohjausjärjestelmistä Selvitysmiehen loppuraportti2 3 Petri Rönneikkö Selvitys Helsingin alueen rautateiden liikenteenohjausjärjestelmistä Selvitysmiehen loppuraportti Liikennevirasto Helsinki 20104 Kannen kuvat: Petri Rönneikkö ISBN Liikennevirasto PL HELSINKI Puhelin5 3 Johdon tiivistelmä Taustaa Etelä-Suomen rautatieliikenteen kauko-ohjausjärjestelmässä ja Helsingin alueen liikenteenohjauksessa käytettävissä järjestelmissä on ollut viimeisen vuoden aikana runsaasti ongelmia, jotka ovat haitanneet junaliikenteen sujuvuutta. Pääkaupunkiseudulla on noin 80 % rautatieliikenteen henkilöliikenteestä. Tästä syystä Liikennevirasto asetti toukokuussa 2010 selvitysmies Petri Rönneikön selvittämään Helsingin alueen rautateiden liikenteenohjausjärjestelmien toimivuuden varmistamista ja niiden uusimista. Työssä tuli arvioida nykyisten järjestelmien toimivuuden turvaaminen niiden uusimiseen saakka ja arvioida Helsingin asetinlaitteen uusimisen toteuttamistapa sekä kartoittaa Helsingin alueen liikenneohjausjärjestelmäkokonaisuuden tila ja tulevaisuus. Selvitystyön yhteenveto Selvitystyössä kävi ilmi, että rautatieliikenteen toimijoiden välisten roolien selkeyttämiselle ja rautatieliikenteen kokonaiskoordinaation tehostamiselle on suuri tarve. Lisäksi Liikenneviraston roolia on vahvistettava ja systematisoitava selvästi suhteessa muihin toimijoihin. Tärkeimpänä teknisenä seikkana nousi esiin tarve laatia Ilmala Pasila Helsinkirataosuudelle nykyaikainen liikenteenhoitomalli ja sitä tukeva raiteistokaaviomalli. Tavoitteena on, että se on operaattorista riippumaton ja tukee osaltaan rautatieliikenteen avautumista kilpailulle. Lisäksi sen pitää olla käytettävyydeltään huomattavasti nykyistä parempi. Helsingin asetinlaitteen uusimisen tavoiteaika on noin 10 vuotta ja kokonaisrahoitustarve sen uusimiselle ja raiteistokaaviomuutoksille on lähes 100 M. Uusimistyö on aloitettava viimeistään vuonna 2013 ja sitä ennen tulee laatia em. liikenteenhoitomalli. Selvitysmiehen tärkeimmät esitykset Selvitysmies Petri Rönneikkö esittää, että: - Liikenneviraston tulee välittömästi perustaa ohjausryhmä, joka käsittelee säännöllisesti rautatieliikenteen kokonaisuutta (liikenteenohjaus ja kunnossapito) kaikkien rautatieyritysten ja radanpidosta vastaavien urakoitsijoiden edustajien kanssa. - Liikenteen ohjausjärjestelmien, turvalaitejärjestelmien ja tietoliikennelaitteiden virransyötön rakenne ja toiminta häiriötilanteissa on testattava määrävälein. Liikennevirasto sisällyttää testauksen jatkossa kunnossapitosopimuksiin. Ennen nykyisten sopimusten päättymistä testaus teetetään lisätyönä. - Riittävän teknisen tuen saatavuus VR:ltä Helsingin asetinlaitteen operointiin tulee varmistaa erityisesti liikenteellisesti vilkkaina aikoina. Liikennevirasto käynnistää asiasta yhteistyöneuvottelut ja sisällyttää työn tuleviin kunnossapitosopimuksiin.6 4 Helsingin alueen liikenteenohjaus-, sähköradan kaukokäyttö- ja turvalaitejärjestelmien käytettävyys tulee varmistaa systemaattisella kunnossapito-ohjelmalla niiden uusimiseen saakka. Lisärahoitustarve on neljänä ensimmäisenä vuonna noin 1 M vuodessa. Kunnossapidon kokonaisrahoitus on n. 170 M vuodessa koko Suomessa, n. 11 M Helsingin alueella, joten lisärahoitustarve ko. alueella on noin 10 % nykyiseen verrattuna. Rataisännöinnin sähköasiantuntijoiden resurssoinnin tarvelähtöinen kokonaistarkastelu tulee käynnistää välittömästi. Liikennevirasto tilaa selvityksen ulkopuoliselta toimijalta siten, että se on valmis kesäkuun 2011 loppuun mennessä. Rautatieliikenteessä tulee ottaa käyttöön rautatieliikenteen häiriötilanteiden ja muiden poikkeamien hallintajärjestelmä. Liikennevirasto käynnistää toimenpiteet järjestelmän toteuttamiseksi vuonna Vuonna 2011 tulee aloittaa Helsingin alueen uuden liikenteenhoitomallin sekä sitä palvelevan raiteistokaaviomallin luominen. Liikennevirasto aloittaa mallien määrittelyn siten, että työ valmistuu vuoden 2012 aikana. Viimeistään em. työn valmistuttua tulee aloittaa Helsingin asetinlaitteen hankinta- ja toteuttamisprosessi. Tietoliikenneyhteyksien kokonaisvaltainen kartoitus tulee tehdä mahdollisimman pian ja kriittiset yhteydet tulee välittömästi kahdentaa. Liikennevirasto teettää kartoituksen kriittisistä tietoliikenneyhteyksistä ja niiden toimivuudesta vuoden 2011 aikana. Kriittisten tietoliikenneyhteyksien tarvittava kahdennus käynnistetään välittömästi sen jälkeen. Sähkörata-, lumensulatus- ja turvalaitejärjestelmän ulkolaitteiden tarve- ja rakennettavuusselvitykset tulee toteuttaa. Työ aloitetaan kartoittamalla työn kokonaislaajuus Helsingin alueen liikenteenhoitomallin luomisen aikana. Junakaluston ohjausvaunun käyttömahdollisuuden selvittäminen käynnistetään välittömästi yhteistyössä VR:n kanssa. Tavoitteena on, että kaluston vaihtoliikenne Helsingin ja Ilmalan välillä vähenee olennaisesti. Samaan aikaan selvitetään myös kaksikerroksisen lähiliikennekaluston käytön edellytykset yhteistyössä VR:n ja HSL:n kanssa. Selvitystyön yhtenä johtopäätöksenä on, että tarve tehdä yhteistyössä suunnitelma junaliikenteen ohjauksen eriyttämisestä VR Groupista on suuri, myös tulevien järjestelmähankkeiden onnistumisen kannalta. Lisäksi junaliikenteen aikataulukehyksen laadinta tulee jatkossa siirtää erikseen sovittavalla tavalla Liikenneviraston vastuulle ja kehyksen tulee ulottua riittävän pitkälle tulevaisuuteen. Selvitysmies korostaa, että Pisara-radan rakentamisella olisi merkittävät vaikutukset koko maan rautatieliikenteen sujuvuuden ja luotettavuuden parantamisessa. Tämä korostuu erityisesti Helsingin ratapihan toimivuudessa, kun sen kaikki raiteet päättyvät tällä hetkellä asemalle. Selvitysmies esitti kaikkiaan 23 eri toimenpidettä, joista keskeisimmät on esitetty edellä.7 5 Esipuhe Liikenneviraston johtoryhmä on pidetyssä kokouksessaan määrännyt johtaja Petri Rönneikön selvitysmiehenä laatimaan selvityksen Helsingin alueen rautateiden liikenteenohjausjärjestelmistä. Selvitystyön päätehtävinä on selvittää nykyisten järjestelmien toimivuus niiden uusimiseen saakka, arvioida Helsingin ratapihan liikenteenohjauksessa käytettävän järjestelmän toteuttamismahdollisuudet sekä kartoittaa Helsingin alueen järjestelmäkokonaisuuden tila ja tulevaisuus. Selvitysmiehen työtä tukemaan asetettiin ohjausryhmä, jossa olivat edustettuna: Petri Rönneikkö (pj) Markku Nummelin Harri Yli-Villamo Kirsi Vidman-Hakola Mikko Natunen Markku Pyy Veli-Matti Kantamaa Aki Härkönen Reijo Mäkinen Ville Lehmuskoski Yrjö Poutiainen Mauno Haapala Petri Auno Antti Lepistö (siht.) Liikennevirasto Liikennevirasto Liikennevirasto Liikennevirasto Liikennevirasto Liikennevirasto Liikennevirasto Liikennevirasto Helsingin seudun liikenne Oy Helsingin seudun liikenne Oy VR Group Oy VR Group Oy VR Group Oy E-West Oy Selvitystyön ohjausryhmä on kokoontunut 6 kertaa toimeksiannon aikana. Selvitystyön tekemisessä on ollut olennaista ohjausryhmässä vallinnut hyvä yhteistyö ja erityisesti osaprojektien projektipäälliköiden Aki Härkösen, Veli-Matti Kantamaan sekä Mikko Natusen rooli ja sihteerinä toimineen Antti Lepistön rooli on ollut keskeinen myös sisällön tuottamisessa, josta suuri kiitos heille. Helsingissä joulukuussa 2010 Petri Rönneikkö Selvitysmies8 6 Sisällysluettelo 1 TAUSTAA SELVITYSTYÖN ORGANISOINTI SELVITYSTYÖN TOIMINNALLINEN OSUUS SELVITYSTYÖN TEKNINEN OSUUS RATOJEN SUUNNITTELUPROSESSI RAUTATIEJÄRJESTELMÄN RISKIENHALLINTA SÄHKÖRATA- JA VAHVAVIRTAJÄRJESTELMÄT LIIKENTEENOHJAUSKESKUKSET JA TIEDONSIIRRON PERIAATTEET OSAPROJEKTI 1 (NYKYISTEN JÄRJESTELMIEN TOIMIVUUDEN TURVAAMINEN KUNNES JÄRJESTELMÄT ON UUSITTU) Kunnossapidon ohjaus Helsingin alueella Kunnossapitourakoitsija alueella 1, Etelä-Suomi Laitetoimittajien tuki Kunnossapitoon panostaminen vuosina Kunnossapidon kilpailuttaminen Priorisoidut erillistoimenpiteet Osaprojektin kehityskohteita Osaprojektin yhteenveto OSAPROJEKTI 2 (HELSINGIN ASETINLAITTEEN UUSIMISEN TOTEUTTAMISTAVAN JA -KELPOISUUDEN ARVIOINTI) Taustaa Helsingin asetinlaitteen uusiminen, yleistä Helsingin asetinlaitteen uusiminen Kustannusarvio Osaprojektin yhteenveto Helsingin alueen liikenteenhoitomalli OSAPROJEKTI 3 (HELSINGIN ALUEEN JÄRJESTELMÄKOKONAISUUDEN TILAN JA TULEVAISUUDEN ARVIOINTI) Tietojärjestelmäkartta-projekti Poikkeamien hallinnan tietojärjestelmä Poikkeamien hallinnan nykytila Poikkeamien hallinnan tavoitetila Liikennevirastolle asetettu poikkeamien hallinnan vaatimus Rautatieliikenteenhallinnan tietojärjestelmien käyttöönottojen riskikartoitus OSAPROJEKTIEN JOHTOPÄÄTÖKSET SELVITYSMIEHEN ESITYKSET LÄHIAJAN JATKOTOIMIKSI SELVITYSMIEHEN ESITYKSET LISÄSELVITETTÄVIKSI KEHITYSKOHTEIKSI YHTEENVETO LIITTEET Liite 1 Eera Oy:n selvitys Liite 2 Selvitykset osaprojektista 1 Liite 3 Selvitykset osaprojektista 29 7 1 Taustaa Etelä-Suomen rautatieliikenteen kauko-ohjausjärjestelmässä ja Helsingin alueen liikenteenohjauksessa käytettävissä järjestelmissä on ollut ongelmia. Tämän vuoksi Liikennevirasto käynnisti selvitystyön Helsingin alueen rautateiden liikenteenohjausjärjestelmien toimivuuden varmistamisesta ja uusimisesta. Liikenneviraston johtoryhmä määräsi pidetyssä kokouksessaan johtaja Petri Rönneikön selvitysmiehenä laatimaan selvityksen Helsingin alueen rautateiden liikenteenohjausjärjestelmistä mennessä. Toimeksiannon mukaisesti työssä tuli selvittää nykyisten järjestelmien toimivuuden turvaaminen niiden uusimiseen saakka ja arvioida Helsingin asetinlaitteen uusimisen toteuttamistapa sekä kartoittaa Helsingin alueen järjestelmäkokonaisuuden tila ja tulevaisuus. Selvitystyön alkuperäisen toimeksiannon teknisestä luonteesta huolimatta jo varsin varhaisessa vaiheessa kävi ilmi tarve laajentaa selvitystyötä myös toiminnallisiin seikkoihin. Selvitystyön laajentamisesta myös rautatieliikenteen toiminnallisuutta koskevaksi sovittiin pääjohtaja Tervalan kanssa kesäkuussa Selvitystyön organisointi Selvitystyötä tukemaan asetettiin ohjausryhmä, jossa olivat edustettuna Liikenneviraston rautatieosasto, liikennejärjestelmäosasto sekä tietohallintopalvelut. Lisäksi ohjausryhmään kutsuttiin edustajat VR Groupista ja Helsingin seudun liikenne HSL:stä. Olennaisena osana selvitystyötä suoritettiin sekä Liikenneviraston sisäisiä että organisaation ulkopuolisia haastatteluja, joilla pyrittiin saamaan mahdollisimman laaja näkemys vallitsevasta tilanteesta ja siihen liittyvistä haasteista. Selvitysmies suoritti virkatyönä 30 henkilöhaastattelua ja lisäksi konsultti (Eera Oy) suoritti 15 henkilön haastattelut. Haastattelut toteutettiin henkilökohtaisina. 3 Selvitystyön toiminnallinen osuus Selvitystyössä nousi selvästi esille tarve toimijoiden välisten roolien kirkastamiselle. Tyypillisenä piirteenä osapuolten rooleihin liittyen vaikuttaa olevan se, että nykyinen toimintamalli ei ole vieläkään käytännössä kaikilta osin sisäistetty, vaikka toiminnot periaatetasolla eriytettiin jo vuonna 1995 kun Ratahallintokeskus perustettiin. VR:n rooli on edelleen hyvin itsenäinen ja suurimpana operaattorina se vaikuttaa monilla eri tavoilla ja eri tasoilla. Lisäksi yleisen tason haasteena voidaan todeta rautatieliikenteessä käytettävien teknisten järjestelmien ja laitteiden eri hankinta-ajankohdat, korkea ikä ja ainakin osin huono kunto sekä mahdolliset kunnossapidon tuottamisessa esiintyneet laiminlyönnit. Myös kunnossapidon riittämätön rahoitus on tullut epäkohtana selvästi esille. Lisäksi aikojen saatossa vakiintuneet kunnossapitokäytännöt, kunnossapito-ohjeet ja10 8 kunnossapidon käytännön toteuttamisessa, valvonnassa tai tilaaja-tuottaja -mallissa ilmenneet puutteet ovat osaltaan vaikuttaneet havaittuihin epäkohtiin. Rautatieosaston sisäisen toiminnan organisointi ja siihen liittyvät haasteet nousivat myös esille selvitystyössä. Vastuualueiden väliset rajat koettiin osin liian korkeina ja käytännön toimintaa haittaavina, toisaalta myös sisäisen koordinoinnin koettiin olevan osin puutteellista ja vastuualueiden tarkastelevan asioita vain omista näkökulmistaan. Myös liian suuri työmäärä suhteessa käytettävissä oleviin resursseihin nousi eräänä keskeisenä tekijänä esille. Liikenteenohjauksen operaattoripalvelut ostetaan edelleen VR Groupilta. Normaaleissa liikenneolosuhteissa operaattoripalvelut toimivat hyvin, mutta poikkeavissa liikenneolosuhteissa liikenteenhoitomallit ovat vakiintuneet tiettyyn tapaa hoitaa liikennettä, ei niinkään kokonaisuuden kannalta joka tilanteessa järkevimmäksi. Ratahallintokeskuksen perustamisen yhteydessä roolin selkeytyminen myös tässä on jäänyt vajaaksi. VR:n merkittävä rooli kaikilla osa-alueilla on ainakin viime vuosiin saakka koettu epäsuhtaiseksi. Rataliikennekeskuksen nykyistä roolia on joissakin yhteyksissä arvioitu liian vähäiseksi. Rautatieliikenteen liikenteenohjaajien työssä voitiin havaita teknisten järjestelmien vanhahtavien ominaisuuksien ohjaavan varsin voimakkaasti työn tekemistä vilkkaan liikenteen aikana ja häiriötilanteissa siten, että paine työn suorittamiseen tulee yhä enemmän liikenteen sujuvuuden turvaamisen kautta. Käytännössä häiriötilanteiden manuaalisessa hallinnassa joudutaan usein käyttämään myös ns. kriittisiä komentoja liikenteen ohjaamiseen, jotka edellyttävät tarkkuutta ja saattavat vaikuttaa myös turvallisuutta alentavasti. Liikenteellisissä häiriötilanteissa ei nykyisen käsityksen mukaan ole yhtä systemaattista ja yhteistä toimintatapaa. Periaatetasolla on joitakin perustoimintamalleja häiriötilanteiden varalle, mutta niiden soveltaminen vaatii aina paljon tapauskohtaista harkintaa. Tilanteiden haasteena on lisäksi niiden aikataulukriittisyys ja osapuolten lukumäärä, myös liikenteen ohjauksen ja kalustonohjauksen välillä (erikseen liikenteellinen ja kaupallinen intressi). Aikaisemmin riittämättömäksi osoittautuneita häiriötilannesuunnitelmia on nyt perusteellisesti uusittu ja häiriötilanteessa suunnitelmia hyödynnetään tilanteen mukaisesti. Tarve roolien selkeyttämiselle on kuitenkin edelleen olemassa. Myös yhteisiä varautumisharjoituksia tulisi järjestää useammin. Rautatieosastolla on eriäviä näkemyksiä toimintatavoista, kokonaisvastuun olemassaolosta tai sen puutteesta. Toisaalta nähdään, että RHK:n aikana johtaminen on ollut erittäin hyvää ja osastoilla paljon valtaa, johtoryhmätyöskentely hyvin avointa ja keskustelevaa. Toisaalta taas nousee voimakkaasti esille kokonaiskoordinaation ja osin kokonaisvastuunkin puute, asioista koordinoidusti ja systemaattisesti sopiminen on koettu puutteeksi. Vastuualueiden välillä koetaan tapahtuneeksi siiloutumista, niiden väliset rajat on mm. työmäärästä johtuen koettu kohtuullisen korkeiksi. Liikenneviraston henkilöstön osaamisen ylläpitäminen mm. eläköitymisen ja työvoiman voimakkaasti kasvaneen vaihtuvuuden myötä on suuri haaste. Selvitystyön toiminnallisessa osuudessa nousivat esille erityisesti yhteistyön tärkeys eri osapuolten kesken, roolien selkeyttäminen ja kokonaisuuden koordinointi. Lisäksi Eera Oy:n työssä tunnistettiin neljä eri kehitysosa-aluetta; ratainfra (kapasiteettivaje),11 9 junakalusto (erityisesti pääkaupunkiseudun lähiliikennekaluston uusiminen), liikenteenohjaus (rakennemuutoksen läpivieminen) sekä kilpailunrajoitukset (liikennöinnin vapauttaminen). Eera Oy:n työn aineisto on tämän raportin liitteenä (liite 1). 4 Selvitystyön tekninen osuus Selvitystyön tekninen osuus jakautuu kolmeen eri osa-alueeseen, joista jokaisessa toimi erillisen projektipäällikön vetämä projekti tai useampia osaprojekteja. Helsingin alueen tekniset järjestelmät on rakennettu ja niitä on laajennettu eri vuosikymmeninä. Osa merkittävistä järjestelmistä, mm. sähkörata, ovat tulossa elinkaarensa viimeiselle neljännekselle ja nykyiset kytkentäryhmät eivät tue kaikilta osin modernia liikenteenhoitomallia. Turvalaitteiden ulkolaitteet esim. opastimet ovat uudistamatta mm. tilan puutteen takia. Järjestelmien elinkaaren ylittäessä tietyn kriittisen pisteen laitetoimittajien tuki ja mahdollisuus ohjelmisto-osaamisen ja varaosatuen ylläpitoon heikkenee oleellisesti. Tästä esimerkkinä on vuodesta 1993 lähtien vähittäin käyttöönotettu HELKA liikenteenohjaus- ja sähköradan kaukokäyttöjärjestelmä. Järjestelmän laitetoimittajalla Bombardier Transport Finland Oy:llä ja Liikennevirastolla (ja edeltäjällä RKH:lla) on vuodesta 2005 ollut ohjelmistoylläpitosopimus, mutta laitetoimittajan ilmoituksen mukaan tulevina vuosina tulee olemaan yhä suurempia vaikeuksia tuottaa ohjelmistoosaamista vaativia tukipalveluja laitteiston ja ohjelmiston vanhetessa yli elinkaarensa. Lisäksi laitteiden kunnossapidossa ennakkohuolto-ohjeiston katsotaan olevan puutteellista tai riittämätöntä. Varikkotoimintojen sijoittuminen edelleen Ilmalaan on suuri haaste. 5 Ratojen suunnitteluprosessi Ratojen suunnittelu- ja rakentamisprosessi on monivaiheinen ja -vuotinen kokonaisuus, jonka kesto on riippuvainen siitä, miltä lähtötasolta joudutaan aloittamaan. Sen aikataulullinen vaikutus esim. Helsingin asetinlaitteen uusintaan tulee huomioida mahdollisimman varhaisessa vaiheessa, jotta aikataulullisia ongelmia ei syntyisi. Suunnitteluprosessissa on luotu mm. Pisara-radan liikenteenhoitomalli, eli malli joka muodostaa yhdessä rantaradan ja pääradan kaupunkiraiteiden kanssa yhtenäisen kaupunkiratajärjestelmän, jossa liikennöidään Espoon ja Keravan välisillä heilurilinjoilla ja Kehäradan kautta kulkevilla rengaslinjoilla. 6 Rautatiejärjestelmän riskienhallinta Liikennevirasto asettaa rakennushankkeille riskienhallintaa koskevia vaatimuksia aina, kun rakentaminen tapahtuu rautatiealueella ja/tai rakentaminen vaikuttaa rautatiejärjestelmään. Liikenneviraston vaatimukset riskienhallinnasta liittyvät siihen,12 10 että se hallinnoi Suomen rataverkkoa. Rautatieturvallisuusdirektiivi (2004/48/EY) määrittelee, että infrastruktuurin haltijat ja rautatieyritykset ovat vastuussa rautatiejärjestelmän turvallisesta käytöstä ja siitä aiheutuvien riskien hallinnasta. Suomessa direktiivin vaatimukset on saatettu voimaan rautatielailla (L555/2006). Rautateihin liittyvissä hankkeissa riskienhallinta on pakollista. Riskienhallintamenettelyiden vaatimuksia määrittelee EU:n komission asetus (352/2009/EY) riskienhallintaa koskevasta yhteisistä turvallisuusmenetelmistä, YTM (Common Safety Methods, CSM). 7 Sähkörata- ja vahvavirtajärjestelmät Sähköradan kuntoanalyysi ja liikenteenhoitomallia tukevat kytkentäryhmät ovat jatkon kannalta erittäin tärkeitä osatekijöitä. Sähköratarakenteet Helsingin ratapihalla on rakennettu vaiheittain. Sähköradan kytkentäryhmittely on toteutettu henkilöliikenneraiteilla raidepareittain sekä vaihdeosuuksilla ryhminä. Esimerkkinä voidaan todeta että jännitekatko kytkentäryhmässä 00 vaikuttaa raiteisiin 001, 002 ja 003 sekä vaihdekujan kautta raiteisiin 004 ja 005. Järjestelmän häiriönsietokyky ei siis ole hyvällä tasolla. Kuva 1. Sähköradan ryhmityskaavio Nykyinen lumensulatusjärjestelmä perustuu tukikisko- ja kielilämmityksiin. Kolmasosassa lumensulatusjärjestelmistä lämmitystehon säätö perustuu kolmiportaiseen säätöjärjestelmään, jota ohjaa liikenteenohjaaja. Lopuissa lumensulatusjärjestelmissä säätö perustuu automaatioon, jolloin vaihteen peruslämpö säädetään automaation avulla ja tarvittaessa hetkellisen korkeamman vaihteen lämmön ohjaa tarpeen mukaan päälle liikenteenohjaaja. Nykyiset lumensulatusjärjestelmät eivät ole energiatehokkaita kaikilta osin joten niiden riittävyys hankalissa olosuhteissa on kyseenalaista. 8 Liikenteenohjauskeskukset ja tiedonsiirron periaatteet Rautatieliikenteen liikenteenohjausstrategian (2005) tavoitetilan mukaan liikenteenohjauskeskuksia tulee olemaan vuosikymmenen lopussa neljä; Helsinki, Kouvola, Tampere ja Oulu. Liikenteenohjauksen kehittämisen tavoitteisiin kuuluu ensisijaisesti13 11 junaliikenteen sujuvuuden ja täsmällisyyden parantaminen. Turvalaitejärjestelmien avulla pienennetään inhimillisestä virheestä syntyviä onnettomuusriskejä. Liikenteen kauko-ohjausjärjestelmien kehittämistä erillään matkustajainformaatiojärjestelmistä ja sähköradan kaukokäyttöjärjestelmistä pidetään tarkoituksenmukaisena kehityksenä. Niiden välillä pitää kuitenkin olla luotettava järjestelmärajapinta sähköradan ilmaisujen siirtämiseksi liikenteen kauko-ohjaukseen ja toisaalta junakulkutietojen siirtämiseksi matkustajainformaatiojärjestelmiin. Tiedonsiirron luotettavuus asetinlaitejärjestelmistä liikenteen kauko-ohjausjärjestelmiin tulee korostumaan mitä suurenpiin ja keskittyneempiin kokonaisuuksiin siirryttäessä. Kuva 2. Tavoitteellinen tiedonsiirtomalli Voimassaolevan tiedonsiirtostrategian (2006) mukaan mm. sopimusten avulla hankinnat keskitetään yhdenmukaisilla vaatimuksilla vähintään kahdelle toimittajalle, joilta tilataan tapauskohtaisesti fyysisesti kahdennetut tiedonsiirtoyhteydet joko yhdeltä tai kahdelta operaattorilta. 9 Osaprojekti 1 (nykyisten järjestelmien toimivuuden turvaaminen kunnes järjestelmät on uusittu) Etelä-Suomen alueen rautatieliikenteenohjausjärjestelmien käytettävyys on olennaisesti riippuvainen nykyisestä Helsingin alueen kauko-ohjausjärjestelmästä (HELKA) ja vuonna 2011 käyttöön otettavasta Etelä-Suomen liikenteen kauko-ohjausjärjestelmästä (ESKO) sekä alueen asetinlaitteiden toimintavarmuudesta. Liikenteen kauko-ohjauksen häiriöt aiheuttavat laajan liikennehaitan koko Etelä-Suomen rautatieliikenteelle. ESKOn käyttöönotto vuonna 2011 on merkittävä haaste operatiiviselle ohjaukselle, kunnossapidolle ja siirtymävaiheen häiriöt tulee eliminoida huolellisella14 12 suunnittelulla. Toisaalta toteutuessaan ESKOn käyttöönotto on oleellinen parannus kokonaistilanteeseen luvulla käyttöönotetun Helsingin Siemens SpDrS 60-VR -releryhmäasetinlaitteen häiriöt ovat haitanneet merkittävästi liikennettä vuoden 2010 aikana. Tämän vuoksi releryhmien uusimiseen ja huoltoon on panostettu investoinneilla ja kohdentamalla siihen lisäresursseja. Kuva 3. Helsingin liikenteenohjauksen asetinlaitteet Helsingistä Huopalahteen, Ilmalaan ja Oulunkylään; reletekniikkaa ja tietokoneasetinlaitteita. Uudemmat luvuilla käyttöönotetut tietokoneasetinlaitteet, Ilmalan Mipro MiSO Yard ja Huopalahden Siemens ESTW SIMIS-C sekä ESKO-kauko-ohjausjärjestelmä ovat modernia tietokonetekniikkaa. Liikennevirastolla on kunnossapitosopimusten lisäksi myös kunnossapidon tukipalvelusopimukset laitetoimittajien, Mipro Oy:n ja Siemens Osakeyhtiön kanssa. Kyseisten laitteiden elinkaaren hallintaa toteutetaan pitkäjännitteisesti yhdessä laitetoimittajien kanssa. Osaprojekti alkoi keväällä 2010 Liikenneviraston rautatieosaston kunnossapitoyksikön päällikön Risto Heinonkosken vetämänä. Heinäkuun puolivälissä osaprojektin projektipäällikkönä aloitti ratatietoyksikön päällikkö Aki Härkönen. Kesäkuussa 2010 käynnistettiin seuraavat konsulttiselvitykset: Helsingin asetinlaitteen kunnossapitoselvitys (Pöyry CM Oy), kunnossapidon toimenpide-ehdotusten priorisointi Helsingin asetinlaitestrategisia linjauksia (VR Track Oy, Rautatiesuunnittelu)15 13 Helsingin asetinlaitteen hätävaraisten komentojen v ryhmittely (Mipro Oy) Kuva 4. Helsingin asetinlaitteen elinkaaren hallintaan keskeisesti vaikuttavat tekijät Edellä mainittujen konsulttiselvitysten pääosin yleisluonteisia havaintoja käytettiin hyväksi tarkennetuissa jatkoselvityksissä, jotka käynnistettiin syyskuussa 2010: HELAS selvitystyö - kunnossapitäjän esityksiä Helsingin alueen liikenteenohjauksen kunnossapitoon, (VR Track Oy, Etelä-Suomi) alatyö Helsingin asetinlaitteen hätävaraisten komentojen v lokikirjausten analysointi (VR Track Oy, Sähköasennuskeskus) Tilattujen selvityksen lisäksi Liikenneviraston radanpidon Etelä-Suomen alueisännöitsijä RR Management Oy ja sen alihankkijan Licon-AT Oy:n sähköisännöinnin asiantuntija antoivat lausuntonsa kunnossapidon nykytilasta. Edellä mainittu aineisto on liitteenä (liite 2). 9.1 Kunnossapidon ohjaus Helsingin alueella Liikenneviraston kunnossapitosopimusten ohjaus perustuu viraston niukat omat henkilöresurssit hyödyntävään malliin. Käytännössä yksi Liikenneviraston aluepäällikkö vastaa alueen ratakunnossapidon kokonaisuudesta (rata- ja turvalaitetekniikka, laiturit jne.) ulkoistetun rataisännöinnin ja sen sähköasiantuntijoiden tukemana. Aluepäällikön työssä apuna ovat viraston valtakunnalliset asiantuntijat, joiden mahdollisuudet vain yhden alueen tarpeisiin keskittymiseen ovat rajalliset. Ulkoistetun rataisännöinnin sähköasiantuntijoiden nykyinen resursointi, jossa yksi henkilö jakautuu sekä urakan eri toimialoille (turvalaitetekniikka ja ratasähköistys, jne.) että viraston ulkopuolisiin toimeksiantoihin, on riittämätön. Rataisännöinnin sähköasiantuntijoiden resursointia tulee lisätä vuonna 2011 tai etsiä uutta mallia, jolla muita olemassa olevia resursseja esim. ELY-keskuksista voidaan saada kysei-16 14 seen käyttöön. Myös kunnossapidon valvontaan ja jatkuvaan tilannekuvan muodostamiseen tarvitaan riittävä resursointi. Kunnossapidon kokonaisuus koostuu monista järjestelmistä ja niiden osista sekä niiden välisistä yhteyksistä. Lisäksi kunnossapidon kokonaisuus on jakautunut usealle muullekin toimijalle kunnossapitourakoitsijan lisäksi (mm. tietoliikenneyhteydet, varaosat ja tukipalvelut). Liikennevirastolla ei ole ollut kokonaisuudenhallintaan ja kokonaisuuden elinkaarenhallintaan riittävästi omia resursseja ja se on joutunut nojautumaan kunnossapitäjään ja alueisännöintiin. Tilanteen vähittäinen huonontuminen on jälkikäteen arvioituna päässyt yllättämään tilaajan. Vikojen suureen määrään on vuosien varrella pikku hiljaa totuttu ja lähtökohtaisiin syihin puuttuminen on resurssisyistä viivästynyt. Liikenneviraston tilaaman kunnossapitourakoitsijan mahdollisuudet toteuttaa kohdennettuja kunnossapidon erillistöitä ovat varsin niukat rahoitustasosta johtuen. Käytännössä tämä on johtanut siihen, että urakoitsijat jättävät esittämättä tarpeellisiakaan toimenpiteitä, koska niiden toteuttamiseen ei kuitenkaan ole resursseja. Vasta kun tilanne on vuoden 2010 alussa ylittänyt toiminnallisesti kriittisen pisteen, on alueen tarpeet huomioitu ja parantamistoimenpiteiden etsintään panostettu. Liikennevirasto tilaa tällä hetkellä turvalaitteiden kunnossapidon Helsingin alueella (sisältyy ns. radanpidon kunnossapitoalue 1:n kokonaisuuteen) vanhamuotoisella kunnossapitosopimuksella, joka on jatkumoa aina Valtionrautatiet -liikelaitoksen yhtiöittämisestä ja tilaajavirasto Ratahallintokeskuksen perustamisesta vuodesta Alueen nykyinen kunnossapitosopimus jatkuu kilpailuttamisohjelman mukaisesti ainakin vuoden 2013 alkuun saakka. 9.2 Kunnossapitourakoitsija alueella 1, Etelä-Suomi Nykyisellä kunnossapitäjällä (VR Track Oy Etelä-Suomi) on runsaasti pitkän kokemuksen omaavia kunnossapidon asiantuntijoita. Kunnossapitäjä nojautuu asiantuntemuksessaan myös yhtiön muihin tulosyksiköihin ja niiden asiantuntijoihin, kuten suunnitteluun (VR Track Oy Rautatiesuunnittelu) ja asennusorganisaatioon (VR Track Oy Sähköasennuskeskus). Nykyinen kunnossapitotapa perustuu sopimuksen mukaisiin huoltoväleihin ja toimenpiteiden kalenteriohjaukseen sekä reaktiiviseen viankorjaukseen. Lisääntynyt liikennemäärä edellyttäisi tarvelähtöisempää ja liikennemääräperusteisempaa kunnossapitotapaa. Liikennevirastolla onkin vuonna 2010 käynnissä turvalaitteiden huolto-ohjekorttien parannustyö sekä tarveperusteisen kunnossapidon kehitysprojekti, joiden tuloksia voidaan hyödyntää tulevassa kunnossapidon kilpailutuksessa. Kunnossapitourakoitsijan nykyinen tapa toteuttaa viankorjausta vuorotyönä on johtanut viankorjauksen viivästymiin ja katkoksiin vuoron vaihtuessa. Liikennevirasto edellyttää vuoden 2011 sopimuspäivityksessään kunnossapitourakoitsijaa tehostamaan toteuttamistapaansa. 9.3 Laitetoimittajien tuki Tietokonetekniikkaan perustuvissa järjestelmissä Liikenneviraston solmimien tukipalvelusopimusten perusteella elinkaarenhallintaa toteutetaan jatkuvana prosessina. Tällä pyritään osaltaan estämään vähittäisen kunnonheikennyksen aiheuttamia yllättäviä tilanteita kun tarpeita ennakoidaan yhdessä laitetoimittajien (Bombardier Oy:n,17 15 Mipro Oy:n ja Siemens Oy:n) kanssa. Sopimuksen mukainen tuki mahdollistaa myös kunnossapitäjälle laitetoimittajan syvemmän teknisen asiantuntijatuen käytettävyyden vaikeissa viankorjaus- ja ongelmatilanteissa. 9.4 Kunnossapitoon panostaminen vuosina Helsingin releasetinlaitteen häiriöitä voidaan vähentää ja sitä voidaan käyttää suunnitellusti 2020-luvulle saakka, kunnes uudet asetinlaitteet saadaan käyttöön. Tämä kuitenkin edellyttää, että kunnossapitoon osoitetaan lisäresursseja ja toteutetaan mm. ulkolaitteiden modernisointia, ennakoivia varaosahankintoja ja kunnossapitotoimenpiteiden tehostamista. 9.5 Kunnossapidon kilpailuttaminen Kunnossapitoalueen 1 kilpailuttamisasiakirjojen laadinnassa vuonna 2011 on huomioitava Helsingin alueen erikoispiirteet ja -tarpeet, siten että kyseisen alueen kunnossapito mitoitetaan riittävällä varmuudella. Käytännössä tämä edellyttää kilpailuttamisasiakirjoissa ja kunnossapitosopimuksessa alueen suurten liikennemäärien ja asetinlaitteen elinkaaren loppupään lisääntyvän kunnossapitotarpeen huomioimista ja nopeaa viankorjausvastetta. 9.6 Priorisoidut erillistoimenpiteet Helsingin alueen kunnossapitäjä on Liikenneviraston tilauksesta kartoittanut tärkeimmät erillistoimenpide-esitykset ja ne on priorisoitu arvioidun vaikuttavuuden ja kiireellisyyden mukaan kustannustehokkuuden ja vaikuttavuuden optimoimiseksi. Esitettyjen toimenpiteiden toteuttaminen vuosina mahdollistaa osaltaan asetinlaitteen luotettavan toiminnan ylläpidon. Taulukko 1. Priorisoidut kunnossapitäjän esitykset alustavine kustannusarvioineen ja ajoittumisineen. Kustannusarvio vuosille TOIMENPIDE-EHDOTUKSET Yhteensä Magneettien lisäys raide-eristyksiin SpurPlan releryhmien perushuolto Eristysjatkojen vaihtaminen Asetinlaitteen ohjausryhmien uusiminen Lumiohjaimien asennus vaihteisiin Asetinlaitteen runkokaapeleiden uusiminen Säätövastusten uusiminen raideopastimissa Kaapelikaivojen perusparantaminen (kuivatus) Opastinporttaalien opastimien nostolaitteiden uusiminen Pyörivien taajuusmuuttajakoneiden korvaaminen Riviliittimien uusiminen ja mittapisteiden lisääminen kaappeihin ja kojuihin Raidekuristimien suojakoteloiden kansien uusiminen Ratalaitekaappien uusiminen (vaneri/puukaapit) Ilmanvaihtokoneiden korvaaminen jäähdytyskoneilla Asetinlaitteiden ohjaustaulujen korvaaminen Tiedosiirtoverkon kehittäminen laitetiloissa kunnossapitäjän käyttöön Laitekaapin uusiminen / korvaaminen aseman alakertaan Ylimääräisten laitetelineiden purku laitetiloissa Kaapelikanavien ja kansien perusparantaminen Kustannusarvio vuosittain18 16 Kyseisten töiden käynnistämistä tullaan esittämään kunnossapitotoimialalle (nykyinen rautatieosaston rataverkkovastuualueen kunnossapitoyksikkö) ja niiden toteuttaminen edellyttää neljän vuoden ajan n vuosittaista rahoitusta. Etelä-Suomen kauko-ohjausjärjestelmän ESKOn käyttöönotto liikenteen kaukoohjauksen osalta ei vaikuta HELKA-järjestelmän kustannuksia alentavasti, koska sähköradan kaukokäyttöjärjestelmä jää käyttöön vuosiksi. Lisää erillisiä toimenpidetarpeita tulee myös vuosina ja niiden ennakointiin tulee panostaa jatkossa enemmän. Käytännössä tämä edellyttää erillisen lisätarkastelun tekemistä. 9.7 Osaprojektin kehityskohteita Helsingin alueen kriittisyys ja merkitys rautatieliikenteen valtakunnallisessa täsmällisyydessä edellyttää Liikennevirastolta panostusta hyvään yhteistyöhön. Liikenteenhallintatoimialan vastuulla olevien palveluntoimittajien (liikenteenohjaus) tulee saada havaitsemansa ongelma- ja kehitysviestit sujuvasti kunnossapitotoimialan vastuulla olevan kunnossapitäjän asiantuntijoiden tietoon. Liikenteenohjauksen roolin kasvattaminen kunnossapidon ohjauksessa teollisuudessa yleistyvän ODR (Operator Driven Reliability) -kunnossapitofilosofian mukaisesti voisi olla tarpeellinen kehityssuunta 2010-luvulla. Rahallista lisäpanostusta edellyttävät kehitystarpeet tulee saada käsiteltäviksi kunnossapito- ja investointitoimialoille siten että tärkeiksi priorisoituja asioita voidaan edistää Liikenneviraston yhteisin resurssein. Toimialojen rajoista ja niiden erillisistä kehysbudjeteista ei saisi muodostua estettä kokonaisuuden kannalta tarpeellisten asioiden edistämiseen. Huomiota tulee kiinnittää myös siihen, etteivät toimialat muodostu kokonaisuudenhallintaa haittaavalla tavalla itseriittoisiksi. Kokonaisuudenhallintaa on vaikea toteuttaa sähköpostein ja erillisillä toimistoohjelmilla. Vuonna 2009 on entisessä Ratahallintokeskuksessa ollut esillä ns. liikenteenohjausjärjestelmiin ja niiden käyttöön liittyvien tapahtumien rekisteri, joka olisi ollut edullinen avoimen lähdekoodin verkkopalvelu asiantuntijatuella, mutta jonka toteuttamiseen ei katsottu voitavan ryhtyä.19 17 Kuva 5. Liikenteenohjausjärjestelmiin ja niiden käyttöön liittyvien tapahtumien rekisteri Kyseisen rekisterin tai vastaavan verkkopalvelun tuoma oleellinen parannus nykytilaan olisi prosessi, jossa erilaisten poikkeavien ilmiöiden käsittely saataisiin systematisoitua ja asiantunteva käsittely varmistettua. Asiat saataisiin neutraalisti käsittelyyn ja eri toimialojen virkamiesten ohella myös käyttäjien, kunnossapitäjien ja laitetoimittajien asiantuntijat pääsisivät näkemään asian käsittelyä sekä osallistumaan siihen. Järjestelmän käyttö ja sen perusteella johtopäätösten tekeminen korostaisivat jatkuvan parantamisen tarvetta ja auttaisivat organisaatiota myös kehittämään rakenteissa tai toimintatavoissa olevia epäkohtia. 9.8 Osaprojektin yhteenveto Kunnossapitotoimenpiteisiin ja tarpeellisiin erillistoimenpiteisiin sekä kuluvien osien vaihtoon panostamalla ja kumppanuusverkoston elinkaarenhallinnan prosesseja parantamalla voidaan Helsingin releryhmäasetinlaitteen kunnossapitoa jatkaa lisääntyvin panoksin järkevästi 2020-luvun alkuun. Mitä pidemmälle sen elinkaarta pyritään kunnossapidolla jatkamaan, sitä suurempi usein toistuvien häiriöiden riski otetaan. Lisäksi välttämättömät kaapelointien ja muiden osien uusimisinvestointitarpeet käyvät suuremmiksi ja myös kunnossapidon kustannukset kohoavat. Uusien tietokoneasetinlaitteiden käytettävyyttä ja häiriöttömyyttä ei helposti saada nykyisen releryhmäasetinlaitteen tasolle, joten pikainen uusiminen ei takaa häiriöttömyyttä. Laitteiden käytettävyysvaatimukset on asetettava korkeiksi ja häiriöherkkyyden vähentämiseksi on Pasila-Helsinki raiteisto pyrittävä pitämään niin yksinker-20 18 taisena, kuin se liikenteellisesti on mahdollista. Lisäksi myös ulkolaitteissa on käytettävä koeteltua sekä toimivaa tekniikkaa. 10 Osaprojekti 2 (Helsingin asetinlaitteen uusimisen toteuttamistavan ja -kelpoisuuden arviointi) 10.1 Taustaa Releryhmäasetinlaite rakentuu releryhmistä, virransyötöstä ja ulkolaitteista. Käytännössä sen ohjaus tapahtuu nyt erillisellä ohjausnäppäimistöllä tastatuurilla sekä junanumeroautomaatilla releasetinlaitteen ohjausryhmien välityksellä. Kevään 2011 aikana sen ohjaus on tarkoitus siirtää osaksi Etelä-Suomen liikenteen kauko-ohjausta (ESKO), jolloin asetinlaitteen oma ohjausnäppäimistö jää pois käytöstä. Helsingin nykyinen asetinlaite on luvun tekniikkaa oleva releryhmäasetinlaite (SpDrs 60- VR eli Spurplan), joka on käyttöönotettu vuonna Sen normaalin käyttöiän arvioidaan olevan ainakin 50 vuotta. Releryhmäasetinlaitteita on käytössä Suomessa 22 kappaletta: Helsingissä (myös Oulunkylä ja Malmi), Vantaalla (Myyrmäessä, Tikkurilassa, Korsossa), Keravalla, Järvenpäässä, Jokelassa, Hyvinkäällä, Riihimäellä, Kouvolassa, Tampereella, Seinäjoella ja Karjaalla (Ganz Domino 70). Viimeisin Suomessa uutena rakennettu releryhmäasetinlaite on vuonna 2008 käyttöönotettu Vuosaaren satamaradan Spurplan. Euroopassa releryhmäasetinlaitteita on useita satoja ja releasetinlaitteita useita tuhansia ja niiden rakentamista ja ylläpitoa pyritään jatkamaan edelleen kokonaistaloudellisuusja luotettavuussyistä. Myös Helsingin erittäin luotettavasti operoinut metro on luvuilla käyttänyt neljää Siemens SpDrS 60 -asetinlaitetta, jotka uusitaan metron automatisoinnin yhteydessä tietokonepohjaisiksi. Varsinainen turvallisuuslogiikka toteutetaan releryhmillä. Releryhmien käyttöikä oikeilla kunnossapitotoimenpiteillä ja varaosilla on liki rajaton. Euroopassa käytössä olevat asetinlaitteet eivät ole poistumassa vuosikymmeniin, joten laitetoimittajilla löytyy tuki- ja varaosapalveluita yli vuosikymmenen. Asetinlaitteen virransyöttöjärjestelmä on varmistettu kahdennuksin ja virransyöttöjärjestelmät ovat rakennettu vakiokomponenteista, joten niitä voidaan uusia tarpeen mukaan. Helsingin asetinlaitteen virransyötöstä on tekeillä myös selvitys ja sitä osittain uusitaan erillisprojektina. Osa releryhmistä on todella huonossa kunnossa mutta niiden hallittu ja määrätietoinen vaihtaminen on nyt aloitettu. Ulkolaitteet ja niiden keskinäinen rakenne perustuu nykyiseen raiteistokaavioon. Ulkolaitteiden kaapelointi ja varsinaiset ulkolaitteet, opastimet ja raidevirtapiirit ovat olleet käytössä liki 40 vuotta. Myös ulkolaitteet voidaan uusia tapauskohtaisesti ja tarvelähtöisesti kuten virransyöttöjärjestelmätkin Helsingin asetinlaitteen uusiminen, yleistä Helsingin asetinlaitteen uusimista tarkastellaan tässä yhteydessä kustannus- ja aikataulumielessä pelkkänä asetinlaitehankintana. Pisara-radan mahdollisia vaikutuksia ei ole huomioitu ja tarkastelu käsittää Helsingin ja Pasilan alueen asetinlaitteet ja Näytä lisää
2008 VUOSIKERTOMUS Tietoja rataverkosta 31.12.2008 Ensimmäinen rata Raideleveys Ratapituus yhteensä Kaksi- tai useampiraiteista rataa Ratapölkkyjä/km Sähköistettyä rataa Kauko-ohjattua rataa Tunneleita Lisätiedot Riskienhallinta radan suunnittelussa LIIKENNEVIRASTON OHJEITA
Riskienhallinta radan suunnittelussa 10 2010 LIIKENNEVIRASTON OHJEITA Riskienhallinta radan suunnittelussa Liikenneviraston ohjeita 10/2010 Liikennevirasto Helsinki 2010 Kannen kuvat: Markku Nummelin Lisätiedot Liikenneviraston henkilöstösuunnitelma 2011 2015
Liikenneviraston henkilöstösuunnitelma 2011 2015 2011 Liikenneviraston henkilöstösuunnitelma 2011-2015 Liikennevirasto Helsinki 2011 Kannen kuva: Liikenneviraston kuva-arkisto Verkkojulkaisu pdf (www.liikennevirasto.fi) Lisätiedot TIETOYHTEISKUNTAOHJELMA JULKISHALLINNON SÄHKÖISET PALVELUT JAOSTO
TIETOYHTEISKUNTAOHJELMA JULKISHALLINNON SÄHKÖISET PALVELUT JAOSTO JAOSTON JÄSENTEN HAASTATTELUJEN YHTEENVETO 26.6.2006 2 SISÄLLYSLUETTELO: 1 JOHDANTO...3 2 SÄHKÖISEN ASIOINNIN NYKYTILA...3 2.1 Sähköisen Lisätiedot RAUTATIEtekniikka 2-2014
RAUTATIEtekniikka 2-2014 Rautatiealan Teknisten Liitto RTL ry Rautatietekniikan johtava ammattijulkaisu Helsingin ratapihan uudistaminen Leipzigin alitse uutta rautatietä Oulun uusi huolto- ja korjaushalli Lisätiedot RAUTATIEtekniikka. Kehärata avataan liikenteelle 2-2015. Ratakunnossapidon haasteet Vaihteiden paineilmapuhallus Rautatiesiltojen monitorointi
RAUTATIEtekniikka 2-2015 Rautatiealan Teknisten Liitto RTL ry Rautatietekniikan johtava ammattijulkaisu Kehärata avataan liikenteelle Ratakunnossapidon haasteet Vaihteiden paineilmapuhallus Rautatiesiltojen Lisätiedot VR-yhtymä Oy:n ja Ratahallintokeskuksen kiinteistövarallisuutta selvittäneen työryhmän muistio
VR-yhtymä Oy:n ja Ratahallintokeskuksen kiinteistövarallisuutta selvittäneen työryhmän muistio VR-yhtymä Oy:n ja Ratahallintokeskuksen kiinteistövarallisuutta selvittäneen työryhmän muistio Julkaisija Lisätiedot RAUTATEIDEN LIIKENTEENOHJAUKSEN TYÖN KUORMITTAVUUDEN MITTAAMINEN JA MITTARISTON KEHITTÄMINEN
RAUTATEIDEN LIIKENTEENOHJAUKSEN TYÖN KUORMITTAVUUDEN MITTAAMINEN JA MITTARISTON KEHITTÄMINEN Tero Myyryläinen Aalto-yliopiston teknillisen korkeakoulun yhdyskunta- ja ympäristötekniikan laitoksella professori Lisätiedot ESITYS TEKNISEN PALVELUKESKUKSEN RAKENTAMISYKSIKÖN TULEVAISUUDESTA
Teknisen palvelukeskuksen rakentamisyksikön tulevaisuutta selvittäneen työryhmän loppuraportti 5.5.2015 ESITYS TEKNISEN PALVELUKESKUKSEN RAKENTAMISYKSIKÖN TULEVAISUUDESTA Sisällys 1 Toimeksianto ja työryhmän Lisätiedot Radanpidon sähkönkulutus ja energiansäästöpotentiaali
2011 HENNA TEERIHALME Radanpidon sähkönkulutus ja energiansäästöpotentiaali TAUSTAMUISTIO ENERGIA- JA ILMASTOSTRATEGIAN KÄYTÄNTÖÖN VIEMISEN HAASTEISTA JA MAHDOLLISUUKSISTA Henna Teerihalme Radanpidon Lisätiedot Puolustusmateriaalihankkeiden siirtyvät erät
Puolustusmateriaalihankkeiden siirtyvät erät Työryhmän loppuraportti FI.PLM.2013-302 556/00.01.10/2012 2012 Sisältö Puolustusmateriaalihankkeiden siirtyvät erät työryhmä 1. Johdanto ja tiivistelmä... Lisätiedot Helsingin metron automatisoinnin historia ja perustelut
Aalto-yliopisto Insinööritieteiden korkeakoulu Rakennus- ja ympäristötekniikan tutkinto-ohjelma Helsingin metron automatisoinnin historia ja perustelut Kandidaatintyö 3.5.2013 Juhana Hietaranta Aalto-yliopisto, Lisätiedot Liikenteen ja väylien hallinnon kehittäminen Loppuraportti 28.11.2003. Business and Systems Aligned. Business Empowered. TM
Liikenteen ja väylien hallinnon kehittäminen Loppuraportti 28.11.2003 Business and Systems Aligned. Business Empowered. TM Sisältö Johdon yhteenveto 2 Taustaa ja tavoitteet 6 Nykytilan haasteet 9 Ohjausmalli Lisätiedot Liikenneväylien korjausvelan vähentäminen ja. Parlamentaarisen työryhmän ehdotus
Liikenneväylien korjausvelan vähentäminen ja uusien rahoitusmallien käyttö Parlamentaarisen työryhmän ehdotus Julkaisuja 35/2014 Liikenne- ja viestintäministeriön visio Hyvinvointia ja kilpailukykyä hyvillä Lisätiedot Paikallinen turvallisuussuunnittelu. Prosessi tutuksi ja ideoita työn kehittämiseen kunnissa
Paikallinen turvallisuussuunnittelu Prosessi tutuksi ja ideoita työn kehittämiseen kunnissa 1 Tämä julkaisu on tarkoitettu erityisesti Sinulle, joka osallistut paikalliseen, seudulliseen tai maakunnalliseen Lisätiedot SOTILASKULJETTAJAKOULUTUKSEN LAADUNHALLINNAN VAATIMUKSET JA KEHITTÄMINEN
MAANPUOLUSTUSKORKEAKOULU SOTILASKULJETTAJAKOULUTUKSEN LAADUNHALLINNAN VAATIMUKSET JA KEHITTÄMINEN Diplomityö Kapteeni Henrikki Haapamäki Yleisesikuntaupseerikurssi 55 Maasotalinja Heinäkuu 2011 MAANPUOLUSTUSKORKEAKOULU Lisätiedot Työryhmän raportti 2015. Helsinki-Malmin lentoasema Toiminnan jatkaminen. Malmi 1 työryhmä
Helsinki-Malmin lentoasema Toiminnan jatkaminen Malmi 1 työryhmä Työryhmän raportti 2015 Esipuhe Liikenneministeri Paula Risikko antoi 4.12.2014 Trafille toimeksiannon koota Malmi 1 työryhmä selvittämään Lisätiedot PROSESSIEN KEHITTÄMINEN KUNTIEN TEKNISELLÄ SEKTORILLA
Matti Toivonen & Tiina Ramstedt-Sen & Ari-Veikko Anttiroiko PROSESSIEN KEHITTÄMINEN KUNTIEN TEKNISELLÄ SEKTORILLA KUPERA-hankkeen raportti Tampereen yliopisto Johtamiskorkeakoulu Tampere 2011 SISÄLLYSLUETTELO Lisätiedot SISÄLTÄÄ TYÖTURVALLISUUS- LIITTEEN
Fingrid Oyj:n lehti 2/2013 SISÄLTÄÄ TYÖTURVALLISUUS- LIITTEEN KANTAVERKKO KEHITTYY 4 Sähkömarkkinalain uudistus muuttaa pelisääntöjä 8 liittyjän 18 Tuulivoima- ABC Skenaariot kantaverkon kehittämisen pohjana Lisätiedot VESIHUOLTOVERKOSTOJEN SANEERAUKSEN JA YLLÄPIDON UUSIEN LIIKETOIMINTA- MAHDOLLISUUKSIEN KEHITTÄMISOHJELMA
FCG Finnish Consulting Group Oy VESIHUOLTOVERKOSTOJEN SANEERAUKSEN JA YLLÄPIDON UUSIEN LIIKETOIMINTA- MAHDOLLISUUKSIEN KEHITTÄMISOHJELMA Loppuraportti 31.8.2011 FCG Finnish Consulting Group Oy I Loppuraportti Lisätiedot Kehittämisen viitekehys toiminnanohjausjärjestelmäprojektin suunnitteluun ja hallintaan
Kehittämisen viitekehys toiminnanohjausjärjestelmäprojektin suunnitteluun ja hallintaan TOMI raportti 3 Matti Möttönen & Päivi Iskanius Oulun yliopisto, Raahen toimintayksikkö Kehittämisen viitekehys toiminnanohjausjärjestelmäprojektin Lisätiedot Käynnissäpidon tiedonkeruun tehostaminen
Ville Rauhala Käynnissäpidon tiedonkeruun tehostaminen KÄYNTI Käynnissäpidon tiedonhallinta Kemi-Tornion ammattikorkeakoulun julkaisuja Sarja B. Raportit ja selvitykset 1/2013 Käynnissäpidon tiedonkeruun Lisätiedot Liikenneviraston arviointi virastouudistuksen näkökulmasta
Liikenneviraston arviointi virastouudistuksen näkökulmasta Julkaisuja 4/2014 Liikenne- ja viestintäministeriön visio Hyvinvointia ja kilpailukykyä hyvillä yhteyksillä toiminta-ajatus Liikenne- ja viestintäministeriö Lisätiedot Yhteentoimivuus valtion ICT-sopimuksissa
Yhteentoimivuus valtion ICT-sopimuksissa tuloksellisuustarkastuskertomus 7/2015 Valtiontalouden tarkastusviraston tarkastuskertomus 7/2015 Tuloksellisuustarkastuskertomus Yhteentoimivuus valtion ICT-sopimuksissa Lisätiedot LIIKENNE- JA VIESTINTÄMINIS- TERIÖN HALLINNONALAN TUOTTAVUUSOHJELMA
LIIKENNE- JA VIESTINTÄMINIS- TERIÖN HALLINNONALAN TUOTTAVUUSOHJELMA 2 SISÄLLYSLUETTELO YHTEENVETO... 3 1 JOHDANTO... 4 1.1 Tausta... 4 1.2 Liikenne- ja viestintäministeriön hallinnonalan tuottavuusohjelman Lisätiedot 8 Tuottavuus ja vaikuttavuus
8 Tuottavuus ja vaikuttavuus Allianssin edut ja mahdollisuudet vaativien projektien läpiviennissä Rami Tuokko & Jani Saarinen, Vison Alliance Partners Oy Kiinteistö- ja rakennusalan hankkeissa koetut ongelmat, Lisätiedot heili HENKILÖLIIKENTEEN INFO-OHJELMA LOPPURAPORTTI
heili HENKILÖLIIKENTEEN INFO-OHJELMA LOPPURAPORTTI heili HENKILÖLIIKENTEEN INFO-OHJELMA Johdanto 1 Visio 2 Tavoitteet 3 Toiminta 4 Tulokset 8 Kehittämisen jatkaminen 14 Ohjelman hankkeet 15 Kirjallisuus Lisätiedot Kunta- ja palvelurakennemuutosten ICT tuki
5.11.2013 Kunta- ja palvelurakennemuutosten ICT tuki Sopimukset ja hankinnat ohje V 1.0 5.11.2013 Valtiovarainministeriö Snellmaninkatu 1 A, Helsinki PL 28, 00023 Valtioneuvosto Puh 09 160 01 tai 09 578 Lisätiedot KuntaTIME-työryhmän loppuraportista Kuntien ja valtion tietohallinnon yhteisten menettelytapojen ja koordinoinnin kehittäminen annettujen lausuntojen
KuntaTIME-työryhmän loppuraportista Kuntien ja valtion tietohallinnon yhteisten menettelytapojen ja koordinoinnin kehittäminen annettujen lausuntojen yhteenveto Esipuhe Pääministeri Matti Vanhanen asetti Lisätiedot RAUTATIEtekniikka 1-2015. Uusi ratarekisteri Liikenneministerin kuulumisia Huoltohallien sähköistysratkaisut
RAUTATIEtekniikka 1-2015 Rautatiealan Teknisten Liitto RTL ry Rautatietekniikan johtava ammattijulkaisu Turun raitiotiet Berliinin S-Bahn Tikkurilan asemasilta Uusi ratarekisteri Liikenneministerin kuulumisia Lisätiedot 2016 © DocPlayer.fi Yksityisyyskäytäntö | Palveluehdot | Palaute